আজি দেশৰ এই বৰ্ষৰ ৰে'ল বাজেটখন সংসদত উত্থাপন কৰে ৰে'লমন্ত্ৰী সুৰেশ প্ৰভূৱে। তেখেতে নিৰাপত্তা নিশ্চিত কৰা, উন্নত সা-সুবিধাৰে উন্নতৰ ৰে'লসেৱা দেশবাসীলৈ আগবঢ়োৰ প্ৰতিশ্ৰুতিৰে উত্থাপন কৰা ৰে'ল বাজেটৰ মূল কথা সমূহ এটাত সাৰাংশৰ ৰূপত তুলি ধৰিবলৈ চেষ্টা কৰা হৈছে।
কম খৰচী শক্তিৰ ব্যৱহাৰৰ দ্বাৰা ৰেলৱেত ৩০০০ কোটি টকা ৰাহি কৰাৰ বাবে বিকল্প শক্তি ব্যৱহাৰৰ প্ৰকল্পৰ ৰূপায়ণৰ প্ৰস্তাৱ।
ৰে'ল দুৰ্ঘটনা নিয়ন্ত্ৰিত কৰিবৰ বাবে 'ৰে'ল সুৰক্ষা প্ৰযুক্তি ব্যৱস্থা'ৰ প্ৰৱৰ্তন কৰা বাবে গ্ৰহণ কৰিব পদক্ষেপ।
১০টা কৰিড'ৰত ৰেলৰ গতি ১৬০কিমি প্ৰতি ঘন্টাৰ পৰা ২০০কিমি প্ৰতি ঘন্টালৈ বৃদ্ধি কৰাৰ বাবে পদক্ষেপ লোৱা হ'ব।
চাফ-চিকুণতা নিশ্চিতকৰণৰ বাবে বিশেষ বিভাগ খোলাৰ কথা ঘোষণা কৰি ভাৰত স্বচ্ছ অভিযানক ৰে'লৱেত সফল কৰাৰ প্ৰতিশ্ৰুতিও দিলে ৰে'ল মন্ত্ৰীয়ে।
এইবাৰৰ ৰে'ল বাজেটে কঢিয়াই অনা মূল প্ৰস্তাৱ এইখিনিয়েই। ইয়াক বাস্তৱত ৰূপায়িত কৰাৰ ক্ষেত্ৰত ৰে'লৱে কিমান সফল হয়, তাৰ উত্তৰ সময়েই দিব।
